C 63/16
SK
Úradný vestník Európskej únie
20.2.2023
Účastníci konania pred vnútroštátnym súdom Žalobkyňa: Amazon Services Europe Sàrl Žalovaný: Autorità per le Garanzie nelle Comunicazioni
Prejudiciálne otázky 1.
Bráni nariadenie (EÚ) 2019/1150 (1) vnútroštátnemu ustanoveniu, ktoré s osobitným účelom zabezpečenia primeraného a účinného presadzovania nariadenia tohto nariadenia, a to aj prostredníctvom zhromažďovania príslušných informácií, ukladá poskytovateľom online sprostredkovateľských služieb a poskytovateľom internetových vyhľadávačov povinnosť pravidelne poskytovať príslušné informácie o svojich príjmoch? 2.
Môžu sa podľa nariadenia (EÚ) 2019/1150 informácie poskytnuté vo vyhlásení o hospodárskom systéme, týkajúce sa hlavne dosiahnutých príjmov, považovať za relevantné a účelové vo vzťahu k cieľu sledovanému týmto nariadením? 3.
Ukladá smernica (EÚ) 2015/1535 (2) členským štátom povinnosť oznámiť Komisii opatrenia, ktorými ukladá poskytovateľom online sprostredkovateľských služieb a poskytovateľom internetových vyhľadávačov povinnosť poskytnúť príslušné informácie o príjmoch, ktorej porušenie vedie k uloženiu peňažných sankcií?
V prípade kladnej odpovede, umožňuje smernica jednotlivcovi brániť sa proti tomu, aby sa voči nemu uplatňovali opatrenia, ktoré neboli oznámené Komisii? 4.
Bráni článok 3 smernice 2000/31/ES (3) tomu, aby vnútroštátne orgány prijali ustanovenia, ktoré na zabezpečenie deklarovaného cieľa presadzovať nariadenie (EÚ) 2019/1150 stanovujú pre prevádzkovateľov usadených v inej európskej krajine, avšak pôsobiacich v Taliansku, dodatočné zaťaženie administratívnej a peňažnej povahy, ako je zasielanie vyhlásenia obsahujúce príslušné informácie o príjmoch, ktorého porušenie vedie k uloženiu peňažných sankcií? 5.
Bráni zásada slobodného poskytovania služieb uvedená v článku 56 ZFEÚ a článok 16 smernice 2006/123/ES (4) a [smernice] 2000/31/ES tomu, aby vnútroštátne orgány prijali ustanovenia, ktoré na zabezpečenie deklarovaného cieľa presadzovať nariadenie (EÚ) 2019/1150 stanovujú pre prevádzkovateľov so sídlom v inej európskej krajine dodatočné zaťaženie administratívnej a peňažnej povahy, ako je zasielanie vyhlásenia obsahujúce príslušné informácie o príjmoch, ktorého porušenie vedie k uloženiu peňažných sankcií? 6.
Ukladá článok 3 ods.
4 písm.
b) smernice 2000/31/ES členským štátom povinnosť oznámiť Komisii opatrenia, ktorými ukladá poskytovateľom online sprostredkovateľských služieb a poskytovateľom internetových vyhľadávačov povinnosť poskytnúť príslušné informácie o príjmoch, ktorej porušenie vedie k uloženiu peňažných sankcií?
V prípade kladnej odpovede, umožňuje smernica jednotlivcovi sa brániť proti tomu, aby sa voči nemu uplatňovali opatrenia, ktoré neboli oznámené Komisii?
(1) (2) (3) (4)
Nariadenie Európskeho parlamentu a Rady (EÚ) 2019/1150 z 20. júna 2019 o podpore spravodlivosti a transparentnosti pre komerčných používateľov online sprostredkovateľských služieb (Ú. v.
EÚ L 186, 2019, s. 57).
Smernica Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti (Ú. v.
EÚ L 241, 2015, s. 1).
Smernica 2000/31/ES Európskeho parlamentu a Rady z 8. júna 2000 o určitých právnych aspektoch služieb informačnej spoločnosti na vnútornom trhu, najmä o elektronickom obchode (Ú. v. ES L 178, 2000, s. 1; Mim. vyd.
13/025, s. 399).
Smernica Európskeho parlamentu a Rady 2006/123/ES z 12. decembra 2006 o službách na vnútornom trhu (Ú. v.
EÚ L 376, 2006, s. 36).
Návrh na začatie prejudiciálneho konania, ktorý podal Tribunale Amministrativo Regionale per il Lazio (Taliansko) 21. októbra 2022 – Eg Vacation Rentals Ireland Limited/Autorità per le Garanzie nelle Comunicazioni (Vec C-666/22) (2023/C 63/22) Jazyk konania: taliančina Vnútroštátny súd, ktorý podal návrh na začatie prejudiciálneho konania Tribunale Amministrativo Regionale per il Lazio